अगस्त 30, 1996 : द सेन्ट्रल बोर्ड ऑफ फिल्म सर्टिफिकेशन (सीबीएफसी, जिसे केंद्रीय फिल्म सेंसर बोर्ड भी कहा जाता है) ने मेरी फिल्म ‘दायरा’ के एक दृश्य पर आपत्ति की, कुछ कथित अश्लील संवादों और वाक्यांशों को हटाने को कहा। इस फिल्म की कथा एक ऐसे आदमी और एक ऐसी औरत के बीच की है जिसमें पुरुष कई साल तक लोक नाटकों में स्त्री की भूमिका निभाने के चलते ट्रांसवेस्टाइटिट हो गया था (स्त्री की वेशभूषा में रहने लगा था) और स्त्री अपने को यौन आक्रान्ताओं से बचाने के लिए पुरुष का वेश धारण करने को बाध्य हो गई थी। सेंसर बोर्ड के कर्मठ सदस्यों ने एक दृश्य पर आपत्ति की, जिसमें एक मैड़म अपने दो वफादार सेवकों के साथ एक लड़की का अपहरण कर सेक्स रैकेट चलाती है। मैंने शिद्दत से संघर्ष किया। सब से पहले मैं वयस्क फिल्म का प्रमाणपत्र पाना चाहता था। आखिरकार किसी दृश्य को हटाए बिना और कुछ संवादों में मामूली परिवर्तनों के साथ प्रदर्शित हुई और इसने राष्ट्रीय फिल्म पुरस्कार तथा फ्रांस का ग्रां प्री पुरस्कार जीता।